****

|  |  |
| --- | --- |
| **REPUBLIKA HRVATSKA** **OSNOVNA ŠKOLA STOBREČ**  Ivankova 13, 21311 Stobreč KLASA: 400-02/25-01/3 URBROJ: 2181-170-25-1 Stobreč, 31.03.2025.g. |  |

Temeljem članka 81. Zakona o proračunu (NN, broj: 144/21), odredbi Pravilnika o polugodišnjem i godišnjem izvještaju o izvršenju proračuna i financijskog plana (NN, broj: 85/23), Zakona o fiskalnoj odgovornosti (NN, broj: 111/18, 83/23) i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN, broj: 95/19) te članka 58. Statuta Osnovne škole Stobreč, ravnateljica Marina Baćak, prof., podnosi Školskom odboru na 37. sjednici održanoj dana 31.03.2025.g., sljedeći

**GODIŠNJI IZVJEŠTAJ O POSLOVANJU ZA 2024.GODINU**

U obračunskom razdoblju ostvareni su sljedeći rezultati:

1. **UKUPNI PRIHODI 1.217.287,69 €**

Struktura prihoda:

1. Prihodi od Grada 131.473,70 €
2. Prihodi od MZOM 1.082.378,99 €
3. Prihodi od Županije 50,00 €
4. Ostali nespomenuti prihodi 3.385,00 €
5. **UKUPNI RASHODI 1.220.722,24 €**

Struktura rashoda:

1. Rashodi od Grada 134.267,09 €
2. Rashodi od MZOM 1.082.725,73 €
3. Rashodi od Zadruge 276,42 €
4. Rashodi od Županije 68,00 €
5. Ostali nespomenuti rashodi 3.385,00 €

1. **MANJAK PRIHODA ZA RAZDOBLJE I-XII/2024 -3.434,55 €**
2. **Manjku prihoda 2024.** smo dodali preneseni manjak iz 2023.g. od -14.520,12 €, što nam daje konačni manjak prihoda u iznosu od -17.954,67 €.
3. **Struktura manjka prihoda:**

* manjak od Grada I-XII/2024 -13.688,00 €
* manjak od MZOM-a I-XII/2024 - 6.601,20 €
* višak od vlastitih prihoda 332,87 €
* višak od Županije (Dalm.suvenir) 102,00 €
* višak od Zadruge 1.207,91 €
* višak od donacija 691,75€

1. **Manjak prihoda za pokriće u sljedećem razdoblju: -17.954,67 € .**

**Izvještaj o obvezama na kraju razdoblja**

Stanje obveza na kraju izvještajnog razdoblja **31.12.2024**. =  **105.345,63 €** , a sastoji se od:

Sveukupne obveze grada Splita prema dobavljačima za materijalne rashode, za plaću pomoćnika za 12/2024, za božićnicu od pomoćnika za 12/2024, prema školi (računi koje je OŠ platila, a Grad će refundirati:

* 6.877,17 € (računi dobavljača koje će Grad platiti u 2025.,materijalni rashodi, rashodi za usluge)
* 5.663,17 € (plaća pomoćnici 12/2024)
* 1.113,06 € (božićnica pomoćnici 12/2024 -2pomoćnice)

**Ukupno Grad: 13.653,40 €**

* 183,35 € obveze Grada prema OŠ Stobreč (predujam dobavljaču i locco 12/24)

MZOM ukupno 91.692,23 €

* 84.114,14 € prema OŠ (plaće, naknade i invalidi za 12/2024
* 7.479,92 € prema OŠ (dug Babiću za marende)
* 94,17 obveze HZZO prema OŠ (refundacije bolovanja za 11/2024 preko 42.dana)

**Ukupno MZOM: 91.692,23 €**

* 117,29 dug MZOM prema OŠ za financiranje troškova ukrajinaca.

Sve obveze su nedospjele i bit će podmirene u zakonskom roku.

Temeljem izvoda Zagrebačke banke d.d. Split stanje novčanih sredstava na žiro računu škole na dan **31.12.2024**.g. iznosi **3.023,42 €.** Stanje novčanih sredstava na žiro računu odgovara stvarnom stanju iskazanom na knjigovodstvenoj kartici. Stanje na Ž-R je toliko zbog toga što smo iz vlastitih (2.334, 54 €) sredstava morali privremeno financirati:

* -117,29 (rashodi za ukrajince što bi nam trebalo refundirati MZOM,
* -6,48 € (refundacije bolovanja za pomoćnike, koje će nam HZZO uplatiti na Ž-R)
* -148,75 (plaćanje predujma dobavljaču koji nam još nije ispostavio ni robu niti račun, a kad se to dogodi , tražit ćemo refundaciju od Grada)
* - 34,60 € (locco 12/2024
* + 996,00 € (predujam od MZOM-a za psihodijagnostička sredstva I.dio).

**Rezultat poslovanja prema izvorima financiranja od 1.1.2024.-31.12.2024.**



Imamo promjene u vrijednosti i obujmu imovine zbog Carnetove Odluke (01.01.2024.) u kojoj nam je dopušteno prenijeti pravo vlasništva na opremi na OŠ Stobreč u iznosu od 28.917,95 €, a tiče se laptopa, ormara za punjenje laptopa, 3d printera, računala , uglavnom svega što smo dobili kroz 2021., 2022. i 2023.g. (popis naveden u tablici),



U vanbilančnoj evidenciji imamo vrijednost od 2.035,19 € :

1. Tablete koje smo posudili prijašnjih godina od OŠ Kamen Šine 1.905,49 €
2. Mali set za uvod u elektroniku i programiranje 130,00€ (mailom od 24.04.2024. od [helpdesk@skole.hr](mailto:helpdesk@skole.hr) je rečeno da je riječ o opremi male nabavne vrijednosti te da se vodi vanbilančno)

**Sudski sporovi**

Ostala su još samo tri sudska spora za ovu godinu i njih smo realizirali 18.1.2024. i 15.5.2024.,

|  |  |  |  |
| --- | --- | --- | --- |
| POPIS SUDSKIH SPOROVA U 2024. GODINI | |  |  |
|  |  |  |  |
| RB. | OPIS PRIRODE SPORA | PROCJENA FINANCIJSKOG UČINKA U EURIMA | REALIZACIJA |
| 1. | Sudski spor zaposlenika koji je pokrenuo tužbu radi isplate plaće temeljem odredbe čl.3. Izmjena i dopuna Dodatka Sporazuma o osnovici plaće u javnim službama kojima je ugovoreno povećanje osnovice za izračun plaća u javnim službama za 6 % (plaće od 12/2015 do 01/2017) - Pr- 6402/2021 | 1.070,00 | 1.435,12 € (15.5.2024) |
| 2. | Sudski spor zaposlenika koji je pokrenuo tužbu radi isplate plaće temeljem odredbe čl.3. Izmjena i dopuna Dodatka Sporazuma o osnovici plaće u javnim službama kojima je ugovoreno povećanje osnovice za izračun plaća u javnim službama za 6 % (plaće od 12/2015 do 01/2017) - Pr-6667/2021 | 492,00 | 644,50 €  (18.1.2024.) |
| 3. | Sudski spor zaposlenika koji je pokrenuo tužbu radi isplate plaće temeljem odredbe čl.3. Izmjena i dopuna Dodatka Sporazuma o osnovici plaće u javnim službama kojima je ugovoreno povećanje osnovice za izračun plaća u javnim službama za 6 % (plaće od 12/2015 do 01/2017)- Pr-6403/2021 | 502,00 | 720,56 €  (18.1.2024.) |
|  | UKUPNO | 2.064,00 | 2.800,18 € |

Ravnateljica je u 2024. godini donijela naloge za isknjiženje sljedeće imovine:

1. Klima uređaji u računovodstvu i tajništvu LG i Samsung (nabavna vrijednost i ispravak vrijednosti su 1.088,33 € što znači da im je sadašnja vrijednost 0,00 €)koji se više nisu mogli popraviti, te su naručeni novi i montirani,
2. Isknjiženje neupotrebljivih udžbenika za 2024/2025 u iznosu od 4.570,91 €.

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Realiziran je nastavni plan i program rada škole po razrednim odjelima (16 odjela) zaduženjima učitelja u redovnoj i izbornoj nastavi, izvannastavnim aktivnostima i posebnim poslovima.

Školsku godinu 2023./2024. uspješno je završio 312 učenika. Na kraju nastavne godine dvije učenice su upućene na razredni ispit, a jedna učenica je pristupila razrednom ispitu, a zbog zdravstvenih teškoća tijekom nastavne godine. Dva učenika su bila upućena na dopunski rad zbog ocjene nedovoljan iz jednog premeta. Svi navedeni su nakon dopunskog rada ili polaganjem ispita uspješno završili razred. U školsku godinu 2024./2025. upisano je 310 učenika.

Ukupno 11 učenika s teškoćama u razvoju pohađalo je redovnu nastavu uz individualizirani pristup, te 6 uz prilagodbu sadržaja. Jedna učenica koja se školovala po redovitom programu uz individualizirane postupke koja je završila razred nakon razrednog ispita, dok su ostali učenici s teškoćama u razvoju završili razred u lipnju 2024.. Tijekom školske godine 2023./2024. U školskoj godini 2023./2024. uključena su 4 pomoćnika u nastavi. Od rujna 2024. g. osigurano je 6 pomoćnika u nastavi za šestero učenika. Tijekom 2024.g., u Školi je provedeno ukupno 11 postupaka za utvrđivanje psihofizičkog stanja učenika radi primjerenog oblika školovanja za isto toliko učenika s teškoćama.

Školu je tijekom 2023./2024. pohađalo ili još pohađa 25 inojezičnih učenika (19 u razrednoj, a 6 u predmetnoj nastavi). Tijekom 2024. odrađeno je 7 provjera znanja hrvatskog jezika te organizirana pripremna i dopunska nastava hrvatskog jezika za učenike koji ne znaju ili nedostatno znaju hrvatski jezik (djeca strani državljani i djeca povratnici). Od rujna 2024. se ponovno organizirala pripremna i dopunska nastava hrvatskog jezika za inojezične učenike.

Učiteljice razredne nastave tijekom nastavne godine redovito održavaju sate dopunske nastave za hrvatski jezik i matematiku, a u predmetnoj nastavi održava se dopunska nastava za matematiku, hrvatski jezik, engleski jezik, fiziku i kemiju. Ovaj oblik dopunske nastave namijenjen je učenicima koji imaju teškoća (kontinuirano ili povremeno) u savladavanju sadržaja redovitog programa.

Izborna nastava organizirana je iz: Vjeronauka (od 1. do 8. r.), Informatike (od 1. do 4. r. te od 7. do 8. r.) i Njemačkog jezika (od 4. do 8. r.).

Za potencijalno darovite učenike organizirana je dodatna nastava iz sljedećih predmeta: u razrednoj nastavi iz Matematike, te iz Prirode i društva; u predmetnoj nastavi iz matematike, hrvatskog jezika, engleskog jezika, geografije, povijesti, kemije te tehničke kulture i fizike.

Rad i postignuća u dodatnom radu i radu s darovitim učenicimasu rezultati u sudjelovanjuna natjecanjima u znanju i sportu. Na razini škole održala su se natjecanja u znanju iz engleskog jezika, hrvatskog jezika, geografije, povijesti, informatike, matematike, kemije, mladih tehničara, debate.

Na županijskim natjecanjima sudjelovalo je 15 učenika i to iz hrvatskog jezika, engleskog jezika, fizike povijesti, informatike, Mladih tehničara, Sigurno u prometu. U natjecanju u debati sudjelovalo je na državnom natjecanju troje učenika.

Na kraju nastavne godine 2023./2024. Učiteljsko vijeće je knjigom nagradilo 16 učenika 8. razreda za postignut odličan uspjeh tijekom svih osam godina školovanja.

Također smo sudjelovali u projektu CI SDŽ Identifikacija darovitih učenika u matematici koji je namijenjen učenicima 4. razreda te smo se prijavili za sudjelovanje u 2025. g. (realizirano u veljači 2025.).

Djelatnici II. policijske postaje Split održali su radionice za učenike 4., 5. i 8. razreda u nacionalnom preventivnom programu „Zajedno možemo više”, a u suradnji sa Crvenim križem u Splitu planirane su radionice o sigurnosti na vodi za ožujak 2025.

Kao sastavni dio Školskog preventivnog programa provodi se višegodišnji projekt zaštite mentalnog zdravlja djece i mladih *Pretežno vedro* čiji je nositelj županijski Nastavni zavod za javno zdravstvo (Služba za mentalno zdravlje). U okviru projekta, Školski tim sudjelovao na 8. županijskom međuškolskom natjecanju u edukativnoj društvenoj igri Pretežno vedro koja je u ovom projektu osmišljena u našoj školi. Realizacija projekta Pretežno vedro se nastavlja i u sljedećoj školskoj godini.

U suradnji s istom ustanovom, u 3. razredima je ove školske godine započeta provedba preventivnog programa Tu i tamo namijenjena sigurnosti djece na internetu.

U suradnji s Udrugom Mentor u Školi je realiziran projekt prevencije na području mentalnog zdravlja djece i mladih namijenjen roditeljima (1. polugodište 2024./2025.).

Nadalje, u suradnji s Agencijom za odgoj i obrazovanje s početkom šk. god. 2024./2025. započeta je provedba Abecede prevencije od 1.- do 8. razreda.

Ministarstvo znanosti, obrazovanja i mladih osiguralo je sredstva školama za nabavku psihodijagnostičkih sredstava Naklade Slap u svrhu psihološke procjene teškoća učenika u području mentalnog zdravlja koja je započeta tijekom prosinca 2024.

U našoj školi održani su trinaesti opći i neposredni učenički izbori za predsjednika/icu Vijeća učenika.

U Školi je djelovalo više učeničkih skupina za izvannastavne aktivnosti**:** Likovna grupa (1. r.), Čitalica (2. r.), Kreativna skupina (3. r.), Dramska skupina (4.r), Domaćinstvo (4.r), Pjevački zbor (od 4. do 8. r.), Mali likovnjaci (5.-8.r), Grupa za kineziterapijsko vježbanje (5.-8.r), Mladi maslinari, Video/filmska sekcija (5.-8.r), Prometna sekcija (5.-8. r.), Vjeronaučna skupina, Debatni klub (5.-8. r.), Dramska grupa i Čitalački klub. Također, u školi postoje učenička društva i klubovi: Učenička zadruga LOVORIKA (u rad koje su uključene izvannastavene aktivnosti), Klub mladih tehničara i Školski športski klub.

Škola je tijekom svibnja 2024. g. bila domaćin Dana tehničke kulture.

U školskom masliniku je održana berba maslina i proizvedeno maslinovo ulje.

Učenici 1. razreda su uključeni u Program Školskog mednog dana s hrvatskih pčelinjaka u prosincu 2024.g.

Učenici 3., 4. i 5. razredi sudjelovali su u jednodnevnoj edukaciji na Prometnom poligonu u Splitu tijekom veljače 2025. g.

U Školi su organizirane 3 akcije radi razvoja empatije i solidarnosti s osobama u potrebi (socijalna isključenost, siromaštvo, posebne potrebe):

1. Povodom Dana kruha u listopadu prikupljanje namirnica za doručak za splitsko Prihvatilište za beskućnike
2. Tradicionalni božićni program Hrvatskoga Caritasa „Za 1000 radosti – Na strani dobra“ (silikonske narukvice „Na strani dobra“)
3. Školska **božićna akcija i Božićni sajam UZ Lovorika na inicijativu Vijeća roditelja u organizaciji roditelja i Škole, za Županijsku udrugu slijepih osoba, u okviru Adventa u Stobreču.**

Škola redovito održava svoju mrežnu stranicu na kojoj su javnosti dostupni dokumenti relevantni za rad Škole, a na njoj se može pratiti svakodnevni rad Škole, uspjesi naših učenika u i izvanškolskim aktivnostima. Također, može se naći niz edukativnih sadržaja (preventivnih) za roditelje, učenike i učitelje. U tijeku je izrada nove mrežne stranice.

Redovito se obilježavaju značajni datumi kao dio Školskog preventivnog programa, Eko-programa Škole i javno kulturne djelatnosti Škole, što uključuje Dani kruha i zahvalnosti za plodove zemlje, Svjetski dan mentalnog zdravlja, Nacionalni mjesec borbe protiv ovisnosti, Svjetski dan učitelja, Dan sjećanja na žrtvu Škabrnje i Vukovara, Dan jedinstvenog europskog broja za hitne službe 112, Dan garada Splita, Pokladni utorak, Dan državnosti, Svjetski dan nepušenja, Tjedan školskog doručka, Međunarodni dan darovitih učenika, Međunarodni dan djeteta, Dan kravate, Dan ružičastih majica (borbe protiv vršnjačkog nasilja), Dan sigurnijeg interneta, Dan jabuke, Međunarodni dan posvojenja, Međunarodni dan tolerancije, Međunarodni dan osviještenosti o hrani kao otpadu te eko-datumi.

Za učenike 8. razreda u Školi je organizirana svečana podjela svjedodžbi, a za prijem nove generacije učenika 1. razreda održana je u Školi svečanost koju su pripremili stariji učenici s učiteljicama. Također, obilježen je Dan škole. Za učenike 8. razreda organiziran je posjet Vukovaru.

Škola, uz podršku Grada Splita, kao jedna od osam gradskih osnovnih škola, ostvaruje međunarodni program Eko-škole za koji je stekla Zelenu zastavu, te je u svibnju 2024. uspješno obnovila svoj status Eko-škole. Time pripadamo 16. generaciji hrvatskih škola koje su stekle brončani status. Krajem listopada 2024. g., organiziran je i 10. eko projektni dan u Školi, a učenici 8. razreda posjetili su u okviru tog dana Hidroelektranu Zakučac.

Škola je šk. god. 2018./2019. uvela u primjenu e-Dnevnik - web aplikaciju za vođenje razredne knjige u elektroničkom obliku. OŠ Stobreč je uključena u projekt „e-Škole“ – Razvoj sustava digitalno zrelih škola.

Održana je vježba evakuacije za učenike i djelatnike Škole u slučaju požara u suradnji s Javnom vatrogasnom postrojbom Split, a potom i za hitne službe zbog početka građevinskih radova na Školi.

**Ravnateljica:**

**\_\_\_\_\_\_\_\_\_\_\_\_\_\_\_\_\_\_**

**Marina Baćak, prof.**